**28 Končí mi platnosť cestovného dokladu. Kam sa mám obrátiť, aby som získal nový cestovný doklad?**

Pri končení platnosti cestovného dokladu je potrebné požiadať o vydanie nového cestovného dokladu a za týmto účelom sa obrátiť na príslušný orgán toho štátu, ktorý daný cestovný doklad vydal. To znamená, že ak cudzinec potrebuje cestovný doklad z krajiny pôvodu, musí sa obrátiť za príslušný zastupiteľský úrad tejto krajiny.

Ak ide o cudzinecký pas alebo cestovný doklad cudzinca, ktorý vydala Slovenská republika, je potrebné požiadať o vydanie nového cestovného dokladu na oddelení cudzineckej polície PZ príslušnom podľa miesta pobytu na území Slovenskej republiky.

V zmysle §111 ods. 1 písm. g) zákona o pobyte cudzincovje štátny príslušník tretej krajiny povinný hlásiť policajnému útvaru do piatichpracovných dní výmenu cestovného dokladu, resp. V zmysle §112 ods. 1 písm. c) zákona o pobyte cudzincov je občan Únie povinný hlásiť policajnému útvaru do desiatich pracovných dní výmenu cestovného dokladu alebo preukazu totožnosti.